આ બ્લોગના નિયમિત વાંચકોને ખ્યાલ જ છે કે મને દિવ્ય ભાસ્કરની વેબ આવૃત્તિથી કેટલી અરુચિ હતી. છાશવારે મારા બ્લોગના છાપરે આ વેબસાઈટ ચડતી રહી છે. કારણ માત્ર એટલું જ કે ગુજરાતના સૌથી વધુ વંચાતા છાપાઓમાના એક છાપાની આટલી કંગાળ વેબસાઈટ? અને છાપું અને ઈન્ટરનેટ બેય આમતો મારા રસના (બીજા ઘણા પણ છે ) વિષયો છે. માટે મારો બળાપો થોડો વધુ હશે. જો કે ગુજરાત સમાચારની વેબસાઈટ કઈ વખાણવા લાયક નથી પણ એટલી સમસ્યાજનક પણ નથી. પણ મારી સમસ્યાનો હલ લગભગ આવી ગયો છે. દિવ્ય ભાસ્કરની નવી વેબસાઈટ કાલે જોઈ અને ખરેખર ખુબ સુંદર બનાવી છે ! અભિનંદન - લગતા વળગતા બધાને ! (જો કે આનાથી કન્ટેન્ટની ભૂલોમાં ફેર નહિ પડે! અને હવે ફોટાઓને યોગ્ય માપ અને રીઝોલ્યુંશનમાં મુકવા રહ્યા. )